S-1543/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. mars 2023, á hendur R-x-x L-x-x, kt. [...], [...], [...], fyrir

I.

Umferðalagabrot með því að hafa, fimmtudaginn 15. september 2022, ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 1,93 ‰) um Skeifuna við [...], þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Umferðalagabrot með því að hafa, föstudaginn 14. október 2022, ekið bifreiðinni [...]sviptur ökurétti og undir áhrifum áfengis (í blóðsýni mældist vínandamagn 1,85 ‰) gegn rauðu ljósi um Geirsgötu við Miðbakka í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 7. gr., 1., sbr. 3. mgr. 49. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

III.

Umferðalagabrot með því að hafa, sunnudaginn 23. október 2022, ekið bifreiðinni [...]sviptur ökurétti og undir áhrifum áfengis (í blóðsýni mældist vínandamagn 2,78 ‰) frá Kjarvalsstöðum við Klambratún í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

IV.

Umferðalagabrot með því að hafa, föstudaginn 4. nóvember 2022, ekið bifreiðinni [...]sviptur ökurétti og undir áhrifum áfengis (í blóðsýni mældist vínandamagn 2,49 ‰) um Skeifuna við [...], þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

V.

Umferðalagabrot með því að hafa, föstudaginn 9. desember 2022, ekið bifreiðinni [...]sviptur ökurétti og undir áhrifum áfengis (í blóðsýni mældist vínandamagn 3,97 ‰) um Grensásveg við [...], þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

VI.

Umferðalagabrot með því að hafa, sunnudaginn 25. desember 2022, ekið bifreiðinni [...]sviptur ökurétti og undir áhrifum áfengis (í blóðsýni mældist vínandamagn 3,11 ‰) um Borgartún við Kringlumýrarbraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

VII.

Umferðalagabrot með því aðhafa, mánudaginn 19. janúar 2023, ekið bifreiðinni [...]sviptur ökurétti um Nýbýlaveg í Kópavogi, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Þess er einnig krafist að bifreiðin [...], sem haldlögð var af lögreglu í kjölfar afskipta sem frá er greint í VII. kafla ákæru, verði gerð upptæk til ríkissjóðs með vísan til 1. mgr. og 2. mgr. 108. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín og samþykkt upptökukröfu. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 1. mars 2023, gekkst ákærði undir greiðslu lögreglustjórasáttar [...]2020 meðal annars fyrir akstur undir áhrifum áfengis og akstur undir áhrifum ávana- og fíkniefna. Þá var hann dæmdur í 7 mánaða fangelsi með dómi Héraðsdóms Reykjavíkur [...] 2022 fyrir akstur sviptur ökurétti, akstur undir áhrifum áfengis og akstur undir áhrifum ávana-og fíkniefna. Ákærði var síðan dæmdur í 75 daga fangelsi með dómi Héraðsdóms Reykjavíkur [...]2 022 fyrir akstur undir áhrifum áfengis og akstur sviptur ökurétti en dómurinn var hegningarauki að hluta við fyrri dóm.

Að öðru leyti kemur sakaferill ákærða ekki til skoðunar við ákvörðun refsingar nú.

Brot þau sem ákærði er sakfelldur fyrir nú samkvæmt ákæruliðum 1- 4 voru framin fyrir uppkvaðningu ofangreinds dóms og verður ákærða því dæmdur hegningarauki í samræmi við 78. gr. almennra hegningarlaga nr. 19/1940, er samsvari þeirri þyngingu refsingarinnar sem kynni að hafa orðið, hefði verið dæmt um öll brotin í fyrra málinu.

Brot samkvæmt ákæruliðum 5- 7 eru framin eftir uppsögu sama dóms.

Við ákvörðun refsingar er við það miðað að ákærði hafi nú í fjórða sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og/eða áfengis og í þriðjasinn gerst sekur um akstur sviptur ökurétti.

Ákærði hefur játað brot sín skýlaust hér fyrir dómi og verður það metið honum til refsimildunar sbr. 8. tl. 1. mgr. 70. gr. almennra hegningarlaga.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin 8 mánaða fangelsi.

Ævilöng svipting ökurétta ákærða er áréttuð frá uppkvaðningu dóms þessa.

Krafist er upptöku á bifreið ákærða með skráningarnúmerið [...]. Einsog að framan greinir var ákærði sakfelldur tvisvar á árinu 2022 fyrir brot gegn 3. mgr. 49. gr. umferðarlaga nr. 77/2019. Ákærði er nú sakfelldur enn á ný fyrir brot gegn 3. mgr. 49. gr. en þar að auki var hann sviptur ökurétti ævilangt með dómi [...]2022. Skilyrði 1. og 2. mgr. 108. gr. laga nr. 77/2019 eru þannig uppfyllt og bifreiðin [...], sem haldlögð var af lögreglu við rannsókn málsins, er gerð upptæk til ríkissjóðs.

Ákærði greiði málsvarnarþóknun skipaðs verjanda síns, A-kk-ef Þ-kk-ef G-kk-ef lögmanns, 150.660 krónur að meðtöldum virðisaukaskatti, og 164.646 krónur í annan sakarkostnað.

Af hálfu ákæruvaldsins flutti málið P-kk-nf F-kk-nf G-kk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, R-x-x L-x-x, sæti fangelsi í 8 mánuði.

Áréttuð er ævilöng svipting ökuréttar ákærða.

Upptæk er gerð til ríkissjóðs bifreiðin [...].

Ákærði greiði málsvarnarþóknun skipaðs verjanda síns, A-kk-ef Þ-kk-ef G-kk-ef lögmanns, 150.660 krónur að meðtöldum virðisaukaskatti, og 164.646 krónur í annan sakarkostnað.

H-kvk-nf S-kvk-nf B-kvk-nf